钦定古今图书集成/明伦汇编/闺媛典/第329卷 > 僖负羁妻
## 钦定古今图书集成/明伦汇编/闺媛典/第329卷 > 僖负羁妻

按《左传》僖公二十三年：晋公子重耳及曹。曹共公闻
其骈胁，欲观其裸浴，薄而观之。僖负羁之妻曰：“吾观
晋公子之从者，皆足以相国。若以相夫子，必反其国。
反其国，必得志于诸侯。得志于诸侯而诛无礼，曹其
首也。子盍早自贰焉。”乃馈盘餐寘璧焉。公子受餐反

之闾，令兵士无敢入。士民之扶老携幼而赴其闾者，
门外成市。君子谓僖氏之妻能远识。《诗》云：“既明且哲，
以保其身。”此之谓也。